Samoāņi
Samoāņi (pašnosaukums — tagata Sāmoa) ir Samoa salu pamatiedzīvotāji. Viņi dzīvo arī Austrālijā, Jaunzēlandē un Havaju salās. Viņu dzimtene politiski un ģeogrāfiski ir sadalīta starp Samoa Neatkarīgo Valsti (Rietumusamoa) un ASV Samoa (Austrumsamoa). Kopējais iedzīvotāju skaits ir aptuveni 500 tūkstoši. Runā samoāņu valodā, kas kopš 19. gadsimta rakstīta latīņu rakstā. Tiek lietota arī angļu valoda. Ticīgie ir protestanti un katoļi.